
Naslov: Nezadovoljstvo ob obnovi infrastrukture v Leskovcu
Napoved za voditelja:

Krška občina je že v letu 2010 začela z načrtovanjem prenove nekaterih ulic v Leskovcu pri Krškem. Po pritožbi zaradi izbire izvajalca se je v jeseni le začela tudi druga faza obnove Ulice Anke Salmič, v kateri bodo prenovili vozišče in vso podzemno infrastrukturo. To pa med krajani povzroča nemalo nejevolje. Ob tem so ti podali tudi vrsto pripomb in novih pobud za ureditev tega območja. Najbolj pa jih moti, ker je prišlo zdaj do popolne zapore te ceste in da to za voznike ni najbolj primerno označeno.

KRAJANI NEZADOVOLJSTVO OB OBNOVI INFRASTRUKTURE V LESKOVCU
ZAPORA CESTE SLABO OZNAČENA, NI OZNAČENEGA OBVOZA

KRAJANI SO PODALI ŠE VRSTO NOVIH POBUD ZA UREDITEV NASELJA
Iz Leskovca pri Krškem Novinar GORAN ROVAN

Snemalec in montažer JOŽE GRAJŽL
Tole je edina tabla, ki naj bi voznike opozarjala, da je Ulica Anke Salmič v Leskovcu pri Krškem zaprta za ves promet.
JOŽE OLOVEC

PREDSEDNIK KRAJEVNE SKUPNOSTI LESKOVEC PRI KRŠKEM

»Trenutno je glavni naš problem, pa problem predvse tistih, ki prihajajo v naš kraj, neurejena prometna signalizacija. In človek se ob tej signalizaciji sprašuje, čemu služijo elaborati za urejanje tega prometa. Mislim, da je pomanjkljivo urejena in da bi morala bit bistveno drugač urejena ter nakazati obvoz.«
Zaradi tega so že imeli težave reševalci, ob intervenciji pa bi jih lahko imeli tudi gasilci. Cesta je bila doslej delno, zdaj pa je tudi uradno zaprta za ves promet.
ANA NUŠA SOMRAK

PODŽUPANJA OBČINE KRŠKO

»Prvotno je bilo mišljeno, da bomo mel delno zaporo, ravno zaradi tega, ker je gradbišče, ki bo trajalo približno šest mescov. Vendar se je kasneje ugotovilo, da se ne da, kajti globina kanalizacij je bla prevelika in razen z raznimi stenami, ki pa bi seveda investicijo bistveno podražal, ne bi mogel te investicije izvajat.«
Ob urejanju infrastrukture pa so krajani podali tudi vrsto novih pripomb in pobud.
JOŽE OLOVEC

PREDSEDNIK KRAJEVNE SKUPNOSTI LESKOVEC PRI KRŠKEM

»Ena od teh je za nami tale uvoz iz Grebenčeve ceste na Ulico Anke Salmič, pa naprej priključek na Gozdno pot, pa meteorna voda, ki ogroža eno domačijo in nanaša naplavine na cesto, pa škarpe, ki so stare nekje okoli 80 let in bi ble potrebne nujno obnove in meteorna voda v Blatnem Dolu.«
Krajani upajo, da se bodo rešitve za nastale probleme, ki pa niso od včeraj, le našle, saj naj bi gradnja in popolna zapora ceste trajala kar do 9. aprila prihodnje leto.
